Til pressemødet fredag eftermiddag offentliggjorde regeringen, at man vil lukke kulturlivet ned for at mindske den stigende coronasmitte. Peder Hvelplund er klar til at gå længere.

Biografer, museer og forlystelsesparker er nogle af de områder, som skal lukkes ned, hvis det står til regeringen. Kulturlivet skal, ifølge regeringen og Epidemikommessionen, lukkes ned for at have bedre kontrol over coronasmitten, og for at sundhedsvæsenet kan følge med. - Det er selvfølgelig ærgerligt, at vi står i sådan en situation nu og her, hvor det er nødvendigt, men med den eksplosive stigning vi ser med antallet af  omikrontilfælde, så er der simpelthen ingen vej udenom, lyder det fra Peder Hvelplund. Peder Hvelplund mener, at den stigende smitte allerede nu har lagt et pres på sundhedssystemet. Han er derfor bekymret for, om de nye restriktioner overhovedet er nok. - Det er et helt væsentligt skridt i forhold til at få lempet smittespredningen, men jeg kan godt være bekymret for om det er tilstrækkeligt nok, siger han. Uforståeligt at biografer lukker mens barer er åbne Udover bekymringerne for om de nye restriktioner kan dæmpe epidemien nok,  mener Peder Hvelplund også, at der er noget ved nye anbefalet restriktioner, som er uforståelige. -  Jeg forstår ikke, hvorfor man lukker ned for museer og kulturhuse, mens man stadigvæk giver mulighed for, at man kan gå på bar eller i fitnesscentret. Der er jo større sikkerhed ved at gå i biografen, hvor der er udluftning og ventilation, end det er ved at gå på bar eller i fitness, siger han. Peder Hvelplund understreger dog, at med de restriktioner man har nu, og med dem som regeringen fremlagde fredag eftermiddag , er et væsentligt skridt til at få styr på den  stigende antal coronasmitte.